清代诗人龚自珍, 龚自珍(1792年8月22日~1841年9月26日)清代思想家、文学家及改良主义的先驱者。27岁中举人,38岁中进士。曾任内阁中书、宗人府主事和礼部主事等官职。主张革除弊政,抵制外国侵略,曾全力支持林则徐禁除鸦片。48岁辞官南归,次年暴卒于江苏丹阳云阳书院。他的诗文主张“更法”、“改图”,揭露清统治者的腐朽,洋溢着爱国热情,被柳亚子誉为“三百年来第一流”。著有《定庵文集》,留存文章300余篇,诗词近800首,今人辑为《龚自珍全集》。著名诗作《己亥杂诗》共315首。 己亥杂诗 - 清代·龚自珍 九州生气恃风雷, 万马齐喑究可哀。 我劝天公重抖擞, 不拘一格降人才。 病梅馆记 - 清代·龚自珍 江宁之龙蟠,苏州之邓尉,杭州之西溪,皆产梅。或曰:“梅以曲为美,直则无姿;以欹为美,正则无景;以疏为美,密则无态。”固也。此文人画士,心知其意,未可明诏大号以绳天下之梅也;又不可以使天下之民斫直,删密,锄正,以夭梅病梅为业以求钱也。梅之欹之疏之曲,又非蠢蠢求钱之民能以其智力为也。有以文人画士孤癖之隐明告鬻梅者,斫其正,养其旁条,删其密,夭其稚枝,锄其直,遏其生气,以求重价,而江浙之梅皆病。文人画士之祸之烈至此哉! 予购三百盆,皆病者,无一完者。既泣之三日,乃誓疗之:纵之顺之,毁其盆,悉埋于地,解其棕缚;以五年为期,必复之全之。予本非文人画士,甘受诟厉,辟病梅之馆以贮之。呜呼!安得使予多暇日,又多闲田,以广贮江宁、杭州、苏州之病梅,穷予生之光阴以疗梅也哉! 己亥杂诗·其五 - 清代·龚自珍 浩荡离愁白日斜, 吟鞭东指即天涯。 落红不是无情物, 化作春泥更护花。 己亥杂诗 - 清代·龚自珍 琼林何不积缗泉? 物自低昂人自便。 我与徐公筹到此, 朱提山竭亦无权! 鹊踏枝·过人家废园作 - 清代·龚自珍 漠漠春芜春不住,藤刺牵衣,碍却行人路。偏是无情偏解舞,蒙蒙扑面皆飞絮。绣院深沉谁是主?一朵孤花,墙角明如许!莫怨无人来折取,花开不合阳春暮。 如梦令·紫黯红愁无绪 - 清代·龚自珍 紫黯红愁无绪,日暮春归甚处?春更不回头,撇下一天浓絮。春住!春住!黦了人家庭宇。 金缕曲·癸酉秋出都述怀有赋 - 清代·龚自珍 我又南行矣!笑今年、鸾飘凤泊,情怀何似?纵使文章惊海内,纸上苍生而已。似春水、干卿何事?暮雨忽来鸿雁杳,莽关山、一派秋声里。催客去,去如水。华年心绪从头理,也何聊、看潮走马,广陵吴市。愿得黄金三百万,交尽美人名士。更结尽、燕邯侠子。来岁长安春事早,劝杏花、断莫相思死。木叶怨,罢论起。 浪淘沙·写梦 - 清代·龚自珍 好梦最难留,吹过仙洲。寻思依样到心头。去也无踪寻也惯,一桁红楼。中有话绸缪,灯火帘钩。是仙是幻是温柔。独自凄凉还自遣,自制离愁。 咏史 - 清代·龚自珍 金粉东南十五州, 万重恩怨属名流。 牢盆狎客操全算, 团扇才人踞上游。 避席畏闻文字狱, 著书都为稻粱谋。 田横五百人安在, 难道归来尽列侯? 点绛唇·十月二日马上作 - 清代·龚自珍 一帽红尘, 行来韦杜人家北。 满城风色, 漠漠楼台隔。 目送飞鸿, 景入长天灭。 关山绝, 乱云千叠, 江北江南雪。 丑奴儿令·沉思十五年中事 - 清代·龚自珍 沉思十五年中事, 才也纵横, 泪也纵横, 双负箫心与剑名。 春来没个关心梦, 自忏飘零, 不信飘零, 请看床头金字经。 漫感 - 清代·龚自珍 绝域从军计惘然, 东南幽恨满词笺。 一箫一剑平生意, 负尽狂名十五年。 减字木兰花·偶检丛纸中 - 清代·龚自珍 偶检丛纸中,得花瓣一包,纸背细书辛幼安“更能消几番风雨”一阕,乃是京师悯忠寺海棠花,戊辰暮春所戏为也,泫然得句。人天无据,被侬留得香魂住。如梦如烟,枝上花开又十年! 十年千里,风痕雨点斓斑里。莫怪怜他,身世依然是落花。 夜坐二首 - 清代·龚自珍 春夜伤心坐画屏, 不如放眼入青冥。 一山突起丘陵妒, 万籁无言帝座灵。 塞上似腾奇女气, 江东久殒少微星。 从来不蓄湘累问, 唤出嫦娥诗与听。 沉沉心事北南东, 一睨人材海内空。 壮岁始参周史席, 髫年惜堕晋贤风。 功高拜将成仙外, 才尽回肠荡气中。 万一禅关砉然破, 美人如玉剑如虹。 湘月·天风吹我 - 清代·龚自珍 壬申夏泛舟西湖, 述怀有赋, 时予别杭州盖十年矣 天风吹我, 堕湖山一角, 果然清丽。 曾是东华生小客, 回首苍茫无际。 屠狗功名, 雕龙文卷, 岂是平生意? 乡亲苏小, 定应笑我非计。 才见一抹斜阳, 半堤香草, 顿惹清愁起。 罗袜音尘何处觅, 渺渺予怀孤寄。 怨去吹箫, 狂来说剑, 两样销魂味。 两般春梦, 橹声荡入云水。 摸鱼儿 够亥六月留别新安作 - 清代·龚自珍 者溟濛、江云岳雨,是谁招我来住。空桑三宿犹生恋,何况三年吟绪。来又去。可题遍、莲花六六峰头路。幽怀更苦。问官阁梅花,谁家公子,来咏断魂句。 题红蕙花诗册尾 其二 - 清代·龚自珍 读罢一时才子句,《骚》香汉艳各精神。十年我恨生差晚,不见风流种蕙人。 邻儿半夜哭 - 清代·龚自珍 邻儿半夜哭, 或言忆前生。 前生何所忆, 或者变文名。 我有一箧书, 属草殊未成。 涂乙迨一纪, 甘苦万千并。 百忧消中夜, 何如坐经营。 剪烛蹶然起, 婢笑妻复嗔。 万一明朝死, 堕地泪纵横。 瑶台第一层 - 清代·龚自珍 无分同生偏共死, 天长恨较长。 风灾不到, 月明难晓, 昙誓天旁。 偶然沦谪处, 感俊语小玉聪狂。 人间世, 便居然愿作, 长命鸳鸯。 已亥杂诗 - 清代·龚自珍 少年哀乐过于人, 歌泣无端字字真。 既壮周旋杂痴黠, 童心来复梦中身。 辛巳除夕与彭同年同宿道观中,彭出平生诗, - 清代·龚自珍 读之竟夜,遂书卷尾 亦是三生影,同听一杵钟。 挑灯人海外,拔剑梦魂中。 雪色惮恩怨,诗声破苦空。 明朝客盈座,谁言去年踪。 百字令 锠腢大琴南 - 清代·龚自珍 深情似海,问相逢初度,是何年纪。依约而今还记取,不是前生夙世。放学花前,题诗石上,春水园亭里。逢君一笑,人间无此欢喜。 桂殿秋二首 其一 - 清代·龚自珍 明月外,净红尘。蓬莱幽窅四无邻。九霄一派银河水,流过红墙不见人。 己亥杂诗 其三○二 - 清代·龚自珍 虽然大器晚年成,卓荦全凭弱冠争。多识前言畜其德,莫抛心力贸才名。 长相思 - 清代·龚自珍 海棠丝。 杨柳丝。 小别风丝雨也丝。 春愁乱几丝。 己亥杂诗 其一 - 清代·龚自珍 著书何似观心贤,不奈卮言夜涌泉。百卷书成南渡后,先生续集再编年。 逆旅题壁,次周伯恬原韵 - 清代·龚自珍 名场阅历莽无涯, 心史纵横自一家。 秋气不惊堂内燕, 夕阳还恋路旁鸦。 东邻嫠老难为妾, 古木根深不似花。 何日冥鸿踪迹遂, 美人经卷葬年华。 己亥杂诗 - 清代·龚自珍 谁肯栽培木一章, 黄泥亭子白茅堂。 新蒲新柳三年大, 便与儿孙作屋梁。 秋心三首 - 清代·龚自珍 其一 秋心如海复如潮,但有秋魂不可招。 漠漠郁金香在臂,亭亭古玉佩当腰。 气寒西北何人剑,声满东南几处箫。 斗大明星烂无数,长天一月坠林梢。 其二 忽筮一官来阙下,众中俯仰不材身。 新知触眼春云过,老辈填胸夜雨沦。 天问有灵难置对,阴符无效勿虚陈。 晓来客籍差夸富,无数湘南剑外民。 其三 我所思兮在何所,胸中灵气欲成云。 槎通碧汉无多路,土蚀寒花又此坟。 某水某山埋姓氏,一钗一佩断知闻。 起看历历楼台外,窈窕秋星或是君。 西郊落花歌 - 清代·龚自珍 西郊落花天下奇, 古人但赋伤春诗。 西郊车马一朝尽, 定庵先生沽酒来赏之。 先生探春人不觉, 先生送春人又嗤。 呼朋亦得三四子, 出城失色神皆痴。 如钱塘潮夜澎湃, 如昆阳战晨披靡; 如八万四千天女洗脸罢, 齐向此地倾胭脂。 奇龙怪凤爱漂泊, 琴高之鲤何反欲上天为? 玉皇宫中空若洗, 三十六界无一青蛾眉。 又如先生平生之忧患, 恍惚怪诞百出无穷期。 先生读书尽三藏, 最喜维摩卷里多清词。 又闻净土落花深四寸, 瞑目观赏尤神驰。 西方净国未可到, 下笔绮语何漓漓! 安得树有不尽之花更雨新好者, 三百六十日长是落花时。 又忏心一首 - 清代·龚自珍 佛言劫火遇皆销, 何物千年怒若潮。 经济文章磨白昼, 幽光狂慧复中宵。 来何汹涌须挥剑, 去尚缠绵可付箫。 心药心灵总心病, 寓言决欲就灯烧。 梦中作四绝句(之二) - 清代·龚自珍 黄金华发两飘萧, 六九童心尚未消。 叱起海红帘底月, 四厢花影怒于潮。 丑奴儿令 - 清代·龚自珍 鸾笺偷写伊名字, 琴语依稀。 筝语依稀。 花影无媒忽进帏。 定风波二首 其二 - 清代·龚自珍 除是无愁与莫愁。 一身孤注掷温柔。 倘若有城还有国。 愁绝。 不能雄武不风流。 桂殿秋二首 其二 - 清代·龚自珍 惊觉后,月华浓。天风已度五更钟。此生欲问光明殿,知隔朱扃几万重。 己亥杂诗(三百十五首选四) - 清代·龚自珍 其八 太行一脉走蝹蜿,莽莽畿西虎气蹲。 送我摇鞭竟东去,此山不语看中原。 其八十三 只筹一缆十夫多,细算千艘渡此河。 我亦曾穈太仓粟,夜闻邪许泪滂沱! (五月十二日抵淮埔作) 其八十七 故人横海拜将军,侧立南天未蒇勋。 我有阴符三百字,蜡丸难寄惜雄文。 其一百三十 陶潜酷似卧龙豪,万古浔阳松菊高; 莫信诗人竟平淡,二分梁甫一分骚。 投宋于庭翔凤 - 清代·龚自珍 游山五岳东道主,拥书百城南面王。万人丛中一握手,使我衣袖三年香。 己亥杂诗 其四十四 - 清代·龚自珍 霜毫掷罢倚天寒,任作淋漓淡墨看。何敢自矜医国手,药方只贩古时丹。 赋忧患 - 清代·龚自珍 故物人寰少,犹蒙忧患俱。 春深恒作伴,宵梦亦先驱。 不逐年华改,难同逝水徂。 多情谁似汝?未忍托禳巫。 己亥杂诗 - 清代·龚自珍 秋心如海复如潮, 惟有秋魂不可招。 漠漠郁金香在臂, 亭亭古玉佩当腰。 气寒西北何人剑, 声满东南几处箫。 一川星斗烂无数, 长天一月坠林梢。 远志 - 清代·龚自珍 九边烂数等雕虫, 远志真看小草同。 枉说健儿身在手, 青灯夜雪阻山东。 《龚自珍的诗有哪些?龚自珍的诗词全集41首》由[鲤鱼辅导]APP独家原创整理并发布,未经授权不得转载,小学家庭同步辅导专家。